Շումեն (քաղաք)

**Շումեն** (), **Շումլա** (, 1950-1965 թվականներին անվանվել է **Կոլարովգրադ**՝ բուլղար քաղաքական գործիչ Վասիլ Կոլարովի պատվին,), տնտեսական, տրանսպորտային, զբոսաշրջային, մշակութային կենտրոն Բուլղարիայի հյուսիս-արևելքում, Շումենի մարզի և Շումեն համայնքի վարչական կենտրոնը։ Տարածվել է Պորոյնա գետի երկու ափերին, Վառնա քաղաքից 90 կիլոմետր դեպի արևմուտք։ Համարվում է Բուլղարիայի Հանրապետության մեծությամբ տասներորդ քաղաքը։ 2017 թվականի մարտի 15-ի տվյալներով ունեցել է 85 685 բնակիչ։ Բուլղարիայի ազգային վիճակագրական ծառայության 2016 թվականի դեկտեմբերի 31-ի տվյալներով բնակչության թվաքանակը եղել է 76 967։

## Ստուգաբանություն
Քաղաքն առաջին անգամ *Šimeonis* անվամբ հիշատակվել է արաբ ճանապարհորդ Մուհամմադ ալ Իդրիսիի գրքում, 1153 թվականին։ Ենթադրվում է, որ այդ անվանումը բուլղարերեն *shuma* '(սաղարթախիտ անտառ) բառից է'։ Ուսումնասիրողների մի մասն էլ ընդունում է Կոնստանտին Յիրեչեկի վարկածը, ըստ որի՝ քաղաքի անվանումը առաջացել է բուլղար նշանավոր թագավոր Սիմեոն Մեծի անունից։ Հետագա ժամանակներում քաղաքը հիշատակվել է *Şumena*, *Şumna*, *Şumular*, *Sumunum*, *Şumnu* և *Şumen* անվանումներով։ Բրիտանիկա հանրագիտարանի տասնմեկերորդ հրատարակության մեջ գործածվել է *Shumla* անվանաձևը։

## Պատմություն
Շումենի տեղում հնագույն բնակավայր է եղել դեռևս մեր թվականությունից առաջ տասներկուերորդ դարում։ Քաղաքն իր պատմական ամրոցով ու պղնձագործական, զինագործական արհեստանոցներով կարևոր դեր է խաղացել ինչպես միջին դարերում, այնպես էլ օսմանյան լծից ազատագրվելու համար բուլղարացիների մղած պայքարի տարիներին։

Շումենը հարուստ է պատմական և ժամանակակից հուշարձաններով, որոնց մեջ առանձնանում է Բուլղարիայի 1300-ամյակին նվիրված, կուբիստական ոճով կերտված հուշարձանը, որ վեր է խոյանում քաղաքի կենտրոնում, 1300 աստիճանների վերևում։ Հիշարժան են նաև դեռևս անտիկ ժամանակներում թրակիացիների, ապա՝ հին հռոմեացիների կողմից կառուցված և հետագայում՝ վաղ բյուզանդական, բուլղարական առաջին և երկրորդ թագավորությունների, օսմանյան տիրապետության ժամանակներում բազմիցս վերակառուցված, առավել ամրացված բերդը, բազմաթիվ եկեղեցիները, Թոմբուլ մզկիթը, պատմության թանգարանը։ Քաղաքի տեսարժան կառույցներից են նաև ընդարձակ գրադարանը, թատրոնը, քաղաքապետարանի շենքը, որն ունի մեծ համերգասրահ, որտեղ ելույթներով հանդես են գալիս տեղացի և հրավիրված անվանի երաժիշտներ։ Բուլղարիայում բարի համբավ է վայելում Շումենի գարեջրի գործարանի արտադրանքը։ Քաղաքի մերձակայքում են գտնվում Բուլղարիայի առաջին և երկրորդ մայրաքաղաքները՝ Պլիսկան և Պրեսլավը։

## Կլիմա

## Անվանի շումենցիներ
* Մաքսիմ Բեհար (ծնվ. 1955), հասարակական հարաբերությունների փորձագետ
* Խաչո Պոյաճիև (ծնվ. 1932), կինոյի, թատրոնի, հեռուստատեսության անվանի գործիչ
* Ստոյան Դանև (1858–1949), քաղաքական գործիչ, երկու անգամ նշանակվել է Բուլղարիայի վարչապետ
* Իվան Դոչև (1906–2005), աջ ծայրահեղական քաղաքական անվանի գործիչ
* Վասիլ Դրումև (Կլեմենտ Տառնովցի) (1841–1901), կրոնական և քաղաքական գործիչ, երկու անգամ նշանակվել է Բուլղարիայի վարչապետ
* Սոլոմոն Գոլդշտեյն, (1884–1969), քաղաքական գործիչ
* Նիկոլայ Գունդերով (ծնվ. 1974), մրցանակակիր թատերագիր, ռոժիսոր, բանաստեղծ, դերասան
* Յուսուֆ Իսմայիլ (1857–1898), ըմբիշ
* Վասիլ Կոլարով (1877–1950), քաղաքական գործիչ, կոմունիստ ղեկավար
* Տոդոր Կոլև (ծնվ. 1939), դերասան
* Ռաչո Պետրով (1861–1942), բուլղար անվանի գեներալ, քաղաքական գործիչ
* Ահմեդ Ֆիքրի Թյուզեր (1878–1942), Թուրքիայի վարչապետ մեկ օրով (8–9 հուլիսի 1942 թ.)
* Վենետա Վիչևա (1931–2013), երգչախմբի ղեկավար
* Պանչո Վլադիգերով (1899–1978), երգահան, դաշնակահար, մանկավարժ
* Պանայոտ Վոլով (1850-1876), օսմանյան լծի դեմ 1876 թ. ապրիլին բռնկված ապստամբության մասնակիչ Գյուրգևոյի հեղափոխական կոմիտեի կազմակերպիչ և առաջնորդ
* Դոբրի Վոյնիկով (1833–1878), գրող, լուսավորիչ

## Քույր քաղաքներ

## Պատկերասրահ

Шумен, България Паметник на създателите на Българската държава OKT 1993 1300 years monument,Shumen, Bulgaria.jpg|Քաղաքի համայնապատկերը Բուլղարիայի 1300-ամյակի հուշարձանից
Stone Script Shumen.JPG|Արձանագրություն Իվան Շիշման թագավորի Շումեն այցի մասին
Shumen-Centre.jpg|Տեսարան քաղաքի կենտրոնից
Eglise - Choumen (Bulgarie).jpg|Սուրբ Լուսավորիչներ եկեղեցին
Mosquée de Tombul - Cour intérieure.jpg|Թոմբուլ մզկիթը
Shumen Theatre.jpg|Տիկնիկային թատրոնը
Chitalishte Dobri Voinikov.JPG|«Դոբրի Վոյնիկով» գրադարանը
Шумен, България OKT 1993 - 1300 years of Bulgaria Monument Shumen..jpg|Դրվագ Բուլղարիայի 1300-ամյակի հուշարձանից
Shumen Fortress 2.jpg|Շումենի բերդամրոցը
History museum Shumen.jpg|Պատմության թանգարանը
NHMB-Garchinovo-Stamp-anvil-5centuryBC--copy.jpg|Բրոնզե փորագրանկար, մ. թ. ա. 5-րդ դար
Stlayosh.JPG|Հունգար անվանի բանաստեղծ Լայոշ Կոշուտի տուն-թանգարանում
Horse museum 11.jpg|Ձիաբուծության թանգարանում
Madara Rider.jpg|Մադարայի հեծյալը՝ Շումենից 15 կմ հեռավորության վրա 
Lilyana Dimitrova Monument.jpg|Լիլիանա Դիմիտրովայի հուշարձանը՝ գիմնազիայի բակում


## Ծանոթագրություններ

## Արտաքին հղումներ
*Official website
*Portal of Shumen
*High definition video of the Shumen 1300 Years monument
*High definition video of the city of Shumen
*The official site of Shumen Fortress 

Կատեգորիա:Շումեն